Stanley Matthews

Stanley Matthews (1915–2000) var en engelsk fotballspiller. Matthews ble kalt «The Wizard of the Wing», og var en driblesterk høyreving som var kjent for sine svært presise innlegg. Han huskes også for sin usedvanlig lange karriere. Matthews var 50 år gammel da han spilte sin siste førstelagskamp. I 1948 ble han den første vinneren av Football Writers' Association Footballer of the Year, og han vant prisen for andre gang i 1963.

Matthews begynte sin proffkarriere i Stoke City FC i 1932, hvor han spilte fram til 1947, da han ble kjøpt av Blackpool FC. Han spilte 14 sesonger for Blackpool, og var med på å vinne FA-cupen i 1953. I 1948 og 1951 var Matthews og hans lagkamerater tapende finalister. I 1961 returnerte Matthews til Stoke hvor han var i ytterligere fire sesonger. Han spilte sin siste kamp som profesjonell 6. februar 1965, noen dager etter sin 50-årsdag.

Matthews spilte til sammen 54 landskamper for , og scoret 11 landslagsmål – og dette tallet ville garantert vært høyere om han ikke hadde mistet seks år av sin karriere på grunn av andre verdenskrig. Han spilte sin første landskamp i 1934, og sin siste i 1957, og representerte England i to VM-sluttspill.

 Priser 
I 1956 ble han tildelt Gullballen som dette år ble innstiftet av det franske bladet France Football der han ble utropt til å være dette års beste europeiske fotballspiller. I 1965 ble Matthews, som den første fotballspilleren noensinne, slått til ridder for sine prestasjoner på fotballbanen. Matthews ble også utnevnt til kommandør av Order of the British Empire.

 Referanser 

 Eksterne lenker 


Kategori:Engelske fotballspillere
Kategori:Engelske fotballtrenere
Kategori:Spillere i Fotball-VM 1950
Kategori:Spillere i Fotball-VM 1954
Kategori:Fotballspillere for Stoke City FC
Kategori:Fotballspillere for Blackpool FC
Kategori:Fotballspillere for Toronto City
Kategori:Fotballtrenere for Port Vale FC
Kategori:Order of the British Empire (CBE)
Kategori:Personer fra Stoke-on-Trent